മാത്തൂര് മാതൃക: കോണ്ഗ്രസ് ഭരിക്കുന്ന മുഴുവന് പഞ്ചായത്തുകളും സര്മാഡം വിളി ഉപേക്ഷിക്കും പാലക്കാട്: മാത്തൂര് ഗ്രാമപഞ്ചായത്ത് മാതൃക പിന്തുടര്ന്ന് സര്മാഡം വിളി ഉപേക്ഷിക്കാനൊരുങ്ങി യു.ഡി.എഫ് ഭരിക്കുന്ന 362 തദ്ദേശഭരണ സ്ഥാപനങ്ങള്. 321 ഗ്രാമപഞ്ചായത്തുകളും 38 േബ്ലാക്ക് പഞ്ചായത്തുകളും മൂന്ന് ജില്ല പഞ്ചായത്തുകളുമാണ് യു.ഡി.എഫ് ഭരണത്തിലുള്ളത്. ആദ്യഘട്ടത്തില് കോണ്ഗ്രസ് നേതൃത്വം നല്കുന്ന മുഴുവന് പഞ്ചായത്തുകളിലും മാറ്റം നടപ്പില് വരുത്തുമെന്ന് കെ.പി.സി.സി പ്രസിഡന്റ് കെ. സുധാകരന് അറിയിച്ചു.ഡി.സി.സി പ്രസിഡന്റുമാര്ക്ക് നിര്ദേശം നല്കി. അതിനുശേഷം സംസ്ഥാനത്താകെ ഈ മാറ്റം കൊണ്ടുവരാന് സമ്മര്ദം ചെലുത്തും. സര്ക്കാര് സ്ഥാപനങ്ങളില് സര്മാഡം തുടങ്ങിയ അഭിസംബോധന നിരോധിച്ച രാജ്യത്തെ ആദ്യ പഞ്ചായത്താണ് യു.ഡി.എഫ് ഭരിക്കുന്ന മാത്തൂര്. സാധാരണക്കാര് നല്കുന്ന പരാതികളിലും കത്തുകളിലും അപേക്ഷിക്കുന്നു, അഭ്യര്ഥിക്കുന്നു തുടങ്ങിയ പ്രയോഗങ്ങള്ക്ക് പകരം അവകാശമുന്നയിക്കുന്നു, താല്പര്യപ്പെടുന്നു തുടങ്ങിയ പ്രയോഗങ്ങള് നടപ്പില് വരുത്തും.പൂര്ണാര്ഥത്തില് അധികാരവികേന്ദ്രീകരണം സാധ്യമാക്കുകയെന്നതാണ് കോണ്ഗ്രസിെന്റ ലക്ഷ്യമെന്ന് കെ. സുധാകരന് പറഞ്ഞു. മാത്തൂര് പഞ്ചായത്ത് പ്രസിഡന്റ് പ്രവിത മുരളീധരന്, വൈസ് പ്രസിഡന്റ് പി.ആര് പ്രസാദ്, ഭരണസമിതി അംഗങ്ങള് തുടങ്ങിയവരെയും ഇതിനായി കാമ്ബയിന് നടത്തുന്ന കോണ്ഗ്രസ് പ്രവര്ത്തകന് ബോബന് മാട്ടുമന്തയെയും സുധാകരന് അഭിനന്ദിച്ചു. മാത്തൂര് മാതൃക പിന്തുടര്ന്ന് ഉഴവൂര് കോട്ടയം, അവിണിശ്ശേരി തൃശൂര് അമ്ബലപ്പുഴആലപ്പുഴ ഗ്രാമപഞ്ചായത്തുകള് സര്മാഡംവിളി ഉപേക്ഷിക്കാന് തീരുമാനിച്ചിട്ടുണ്ട്. അവിണിശ്ശേരിയില് ബി.ജെ.പിയും അമ്ബലപ്പുഴയില് സി.പി.എമ്മുമാണ് ഭരണത്തില്. ഉഴവൂരില് യു.ഡി.എഫ് പിന്തുണയില് സ്വതന്ത്ര അംഗമാണ് പ്രസിഡന്റ്.